***PROJEKTAS***



**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL DETALIOJO PLANO KEITIMO RENGIMO**

  Nr.

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 2 dalimi ir 28 straipsnio 2 dalimi ir Kompleksinio teritorijų planavimo dokumentų rengimo taisyklėmis, patvirtintomis Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“:

1. Nusprendžiu rengti žemės sklypo Turgaus g. 24 detaliojo plano, patvirtinto Klaipėdos miesto savivaldybės valdybos 2001 m. spalio 11 d. sprendimu Nr. 511, keitimą (planuojamos teritorijos schema pridedama).

2. Nustatau žemės sklypo Turgaus g. 24, detaliojo plano, patvirtinto Klaipėdos miesto savivaldybės valdybos 2001 m. spalio 11 d. sprendimu Nr. 511, keitimo tikslus – pakeisti žemės sklypo ribas ir plotą, nustatyti teritorijos naudojimo tipą, nustatyti (pakeisti) privalomuosius ir papildomus teritorijos naudojimo reikalavimus.

3. Pavedu:

3.1. Paveldosaugos skyriui, vykdant planavimo organizatoriaus funkcijas, parengti planavimo darbų programą, joje nurodant konkrečius planavimo uždavinius, būtinus atlikti tyrimus, koncepcijos rengimo ir jos nepriklausomo profesinio vertinimo būtinumą, nustatyti, ar bus atliekamas strateginis pasekmių aplinkai vertinimas (SPAV); parengti detaliojo plano keitimo paslaugos pirkimo techninę užduotį;

3.2. Urbanistikos skyriui, vykdant planavimo organizatoriaus funkcijas, paskelbti šio įsakymo projektą savivaldybės interneto svetainėje ir nurodyti, iki kada ir kokiu adresu galima susipažinti su planavimo tikslų dokumentais ir teikti pasiūlymus dėl planavimo tikslų, bei užtikrinti 1 punkte nurodyto detaliojo plano keitimo procedūrų vykdymą Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS); parengti paraišką Viešųjų pirkimų skyriui dėl detaliojo plano keitimo paslaugos pirkimo bei koordinuoti pasirašytos paslaugų teikimo sutarties vykdymą;

3.3. Architektūros ir miesto planavimo skyriui parengti planavimo sąlygas šio įsakymo 1 punkte nurodyto detaliojo plano keitimui rengti.

Šis įsakymas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio įsakymo paskelbimo arba įteikimo suinteresuotai šaliai dienos.

|  |  |
| --- | --- |
| Savivaldybės administracijos direktorius | Saulius Budinas |

Parengė

Urbanistikos skyriaus vyriausioji specialistė

Birutė Lenkauskaitė, tel. 39 61 63

2017-01-18